Държавен вестник, бр. 9, 2011 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  9
Подготовка за отваряне на избирателната 
урна
Чл. 214. (1) Преди отваряне на избирателната 
урна от масата се отстраняват всички вещи с 
изключение на черновите.
(2) Само един член по решение на комиси­
ята има достъп до бюлетините при избори за 
президент и вицепрезидент на републиката и за 
общински съветници и кметове и до пликовете 
с бюлетините при избори за народни предста­
вители и за членове на Европейския парламент 
от Република България под наблюдението и 
контрола на останалите членове.
Преброяване на гласовете от подвижната
избирателна урна
Чл. 215. Подвижната избирателна урна се 
изсипва на масата в помещението по чл. 176, 
ал. 4 и преброяването на гласовете, включи­
телно съставянето на протокола (протоколите), 
се извършва по реда на тази глава.
Раздел ІІ
Преброяване на гласовете при избори за народни 
представители и за членове на Европейския 
парламент от Република България
Установяване на действителност и недей­
ствителност на вота
Чл. 216. (1) При установяване на резулта­
тите от гласуването един плик съответства на 
един глас, който може да е действителен или 
недействителен.
(2) Гласът е действителен, когато:
1. бюлетината е по установения образец; 
2. в бюлетината няма вписани специални 
символи като букви, цифри или други знаци, 
няма отбелязани предпочитания (преференции) 
със знак, различен от „Х“, и с химикал, който 
не пише със син цвят, както и в плика няма 
поставени други предмети освен бюлетината; 
3. пликът съдържа една или повече бюле­
тини по установения образец за една и съща 
кандидатска листа и еднакви предпочитания 
(преференции), отбелязани със знак „Х“ и с 
химикал, пишещ със син цвят – този плик 
съответства на един действителен глас;
4. пликът съдържа повече от една бюлетина 
за една и съща кандидатска листа, но с отбеля­
зани различни предпочитания (преференции) със 
знак „Х“ и с химикал, пишещ със син цвят, или 
повече от едно предпочитание (преференция), 
отбелязано със знак „Х“ и с химикал, пишещ 
със син цвят – смята се, че е подаден глас само 
за избраната кандидатска листа;
5. пликът съдържа една бюлетина по образец, 
но с повече от едно предпочитание (преферен­
ция), отбелязано със знак „Х“ и с химикал, 
пишещ със син цвят – смята се, че е подаден 
глас само за избраната кандидатска листа;
6. пликът съдържа една бюлетина по образец 
без предпочитание (преференция) – смята се, 
че е подаден глас само за избраната канди­
датска листа;
7. пликът съдържа повече от една бюлетина 
по образец за една и съща листа без предпочи­
тание (преференция) – смята се, че е подаден 
глас само за избраната кандидатска листа.
(3) Гласът по ал. 2 е действителен и когато 
в бюлетината има отклонения, дължащи се 
на дефекти и грешки при производството, или 
когато върху нея има механични увреждания 
или зацапвания.
(4) Гласът е недействителен, когато:
1. пликът е празен;
2. пликът не съдържа бюлетини по установе­
ния образец или съдържа бюлетини по устано­
вения образец за различни кандидатски листи;
3. пликът съдържа една или повече бюлетини 
с вписани върху тях специални символи като 
букви, цифри или други знаци или с отбеля­
зани предпочитания (преференции) със знак, 
различен от „Х“, и с химикал, който не пише 
със син цвят;
4. в плика има поставени други предмети 
освен бюлетината.
(5) Броят на гласувалите избиратели е равен 
на броя на намерените в избирателните урни 
пликове.
(6) Бюлетини, намерени в избирателната урна 
без пликове, не се отчитат при установяване 
на резултатите от изборите. Тези бюлетини се 
надписват с думите „без плик“ и се опаковат 
отделно.
(7) Бюлетината може да съдържа едно 
предпочитание (преференция) за посочен от 
избирателя кандидат. Предпочитанието (префе­
ренцията) се зачита само когато е отбелязано 
със знак „Х“, положен с химикал, пишещ със 
син цвят, както и когато знакът „Х“ в малко­
то квадратче пред името на кандидата излиза 
извън очертанията му, без да засяга другите 
малки квадратчета. Когато бюлетината съдържа 
две или повече предпочитания (преференции), 
отбелязани със знак „Х“ и с химикал, пишещ 
със син цвят, приема се, че тя не съдържа та­
кива, като гласът се смята, че е подаден само 
за избраната кандидатска листа.
Отваряне и преброяване
Чл. 217. (1) Избирателната урна се отваря, 
пликовете се изваждат един по един, поставят 
се с лицевата страна надолу и се броят.
(2) Когато в гласуването е била включена 
втора избирателна урна, тя се отваря заедно с 
първата урна.
(3) След преброяване на пликовете те по­
следователно се отварят и съдържанието им 
се изважда.
(4) Пликовете и бюлетините се подреждат 
на купчинки, както следва: